KOMISSION PÄÄTÖS,

tehty 13 päivänä kesäkuuta 1996,

yhteisön maatilaluokituksen perustamisesta tehdyn päätöksen 85/377/ETY muuttamisesta (ETA:n kannalta merkityksellinen teksti) (96/393/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon Euroopan talousyhteisössä maatilojen tuloja ja liiketoiminnan hoitamista koskevien kirjanpitotietojen keruuverkon muodostamisesta 15 päivänä kesäkuuta 1965 tehdyn neuvoston päätöksen 79/65/ETY (1), sellaisena kuin se on viimeksi muutettuna 1 päivänä tammikuuta 1995 tehdyllä Euroopan unionin neuvoston päätöksellä 95/1/EY, Euratom, EHTY (2), ja erityisesti sen 4 artiklan 4 kohdan ja 11 artiklan,

sekä katsoo, että

yhteisön maatilaluokitus, joka perustettiin komission päätöksellä 85/377/ETY (3) ja erityisesti standardibruttomarginaali luovat perustan maatilojen jakamiseksi taloudellisen koon ja maataloustyypin perusteella niin maatilojen rakennetutkimuksissa kuin maatalouden kirjanpidon tietoverkon (FADN) yhteydessä, ja että yhteisön luokitus muodostaa myös perustan Euroopan kokoyksiköiden (ESU) ja niiden rajojen laskemiseksi, joiden avulla rajataan tarkastelualue ja valitaan FADN:n kirjanpitoon sisältyvät tai sisällytettävät maatilat,

maatilojen rakennetutkimusten tulokset, maataloustyypeittäin ja kokoyksiköittäin (ESU) luokiteltuina, toimivat yhteiseen maatalouspolitiikkaan kuuluvien maatalouden rakennepolitiikkojen tietopohjana ja auttavat määrittämään FADN:n tarkastelualueen, joka toimii FADN:n maatilojen otannan valinta- ja painotusperusteena; on taattava kirjanpitoon valittavien maatilojen edustavuus tällä tarkastelualalla kunkin suunnitellun selvityksen tavoitteiden mukaisesti,

neuvoston asetuksessa (ETY) N:o 571/88 (4), sellaisena kuin se on viimeksi muutettuna komission päätöksellä 96/170/EY (5), säädetään maatilojen rakennetutkimusten sarjasta vuosien 1988 ja 1997 välisenä ajanjaksona ja vahvistetaan luettelo ominaisuuksista, jotka on sisällytettävä tutkimuksiin,

komission päätöksen 85/377/ETY 11 artiklassa säädetään, että komission on tarkasteltava vähintään kymmenen vuoden välein jäsenvaltioiden avustamana kyseisen päätöksen soveltamisesta saatuja kokemuksia ja yhteisön mahdollisia uusia tarpeita tässä asiassa ja että kyseisen päätöksen määräyksiä voidaan muuttaa tämän tarkastelun perusteella ja tarvittaessa,

aiempien tutkimusten yhteydessä mukaan otettujen ominaisuuksien luetteloon verrattuna vuosien 1987 ja 1998 välistä ajanjaksoa koskevan tutkimuksen ominaisuuksien luettelon rakennetta ja sisältöä on muutettu; lisämuutokset olivat tarpeen yhteisen maatalouspolitiikan viimeaikaisten toimenpiteiden huomioon ottamiseksi; yhteisön maatilatypologia riippuu niistä ja siksi on tarpeen sopeuttaa päätös 85/377/ETY niitä tutkittavien ominaisuuksien luetteloita vastaavaksi, jotka on vahvistettu asetuksella (ETY) N:o 571/88 vuosien 1988 ja 1997 välisiä tutkimuksia varten, ja

tässä päätöksessä määrätyt toimenpiteet ovat maatalouden kirjanpidon tietoverkkoa käsittelevän yhteisön komitean lausunnon sekä pysyvän maataloustilastokomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

Muutetaan päätöksen 85/377/ETY liite II tämän päätöksen liitteen I mukaisesti.

2 artikla

Tämä päätös on osoitettu kaikille jäsenvaltioille.

Tehty Brysselissä 13 päivänä kesäkuuta 1996.

Komission puolesta

Yves-Thibault DE SILGUY

Komission jäsen

(1) EYVL N:o 109, 23.6.1965, s. 1859/65

(2) EYVL N:o L 1, 1.1.1995, s. 1

(3) EYVL N:o L 220, 17.8.1985, s. 1

(4) EYVL N:o L 56, 2.3.1988, s. 1

(5) EYVL N:o L 47, 24.2.1996, s. 23

LIITE I

Muutetaan päätöksen 85/377/ETY liite II seuraavasti:

1. Korvataan A osan ("Luokittelujärjestelmä") 1 kohdassa "Peltoviljelyyn erikoistuneet tilat" maatalouden päätyypit 11 ("Viljaan erikoistuneet tilat") ja 12 ("Yleistä peltoviljelyä harjoittavat tilat") päätyypeillä 13 ja 14 seuraavasti:

>TAULUKON PAIKKA>

2. B osassa ("Tyyppien määrittely")

- korvataan (a) kohta ("Kyseessä olevien tilojen luonne") ja siihen liittyvä alaviite seuraavasti:

"a) Kyseessä olevien tilojen luonne"

Tilat esitetään vuosien 1995 ja 1997 rakennetutkimuksissa tutkittujen ominaisuuksien mukaisesti: ne ilmaistaan käyttämällä neuvoston asetuksen (ETY) N:o 571/88, sellaisena kuin se on viimeksi muutettuna komission päätöksellä N:o 96/170/EY liitteessä I olevia koodeja "tai koodia, jolla uudelleenryhmitellään useita ominaisuuksia liitteessä II olevan C kohdan mukaisesti (1)".

"(1) Ominaisuustietoja D12 (rehujuuret ja juurimukulat), D18 (rehukasvit), D21 (kesanto jolle ei myönnetä tukea), E (kotipuutarhat), F01 (laidun ja niitty, lukuun ottamatta luonnonlaidunta) ja J11 (porsaat) käytetään vain tietyissä olosuhteissa (ks. komission päätöksen N:o 85/377/ETY liitteessä I olevaa 5 kohtaa)".

-korvataan yleisryhmityksessä 1 "Peltoviljelyyn erikoistuneet tilat"maatalouden päätyypit 11 ("Viljaan erikoistuneet tilat") ja 12 ("Yleistä peltoviljelyä harjoittavat tilat") päätyypeillä 13 ja 14 seuraavasti:

>TAULUKON PAIKKA>

3. Korvataan C-I kohdan otsikossa "Koodit, joilla ryhmitellään uudelleen useampia vuosien 1985 ja 1987 rakennetutkimuksiin sisältyneitä ominaisuuksia yhteen" vuosiluvut "1985 ja 1987" vuosiluvuilla "1995 ja 1997".

4. Muutetaan C-I kohdassa koodia "P1" seuraavasti:

- poistetaan ominaisuudet "I/06a (kesanto, jolla viljelykierto on mahdollista), I/06b (pysyvä laidun- ja niittymaa, jota käytetään laajaperäiseen karjankasvatukseen), I/06c (linssit, kahviherneet ja virnat)"

- lisätään ominaisuus "D/22-kesanto, johon sovelletaan tukijärjestelmää ja jota ei käytetä taloudellisesti".

5. Korvataan C-II kohdan vastaavuustaulukko seuraavalla taulukolla:

"II. Vastaavuustaulukko maatilojen rakennetutkimusten otsakkeen ja maatalouden kirjanpidon tietoverkon (FADN) maatilailmoituksen otsakkeen välillä

>TAULUKON PAIKKA>